b'\n_START_ARTICLE_\nSvend Erik Christensen\n_START_SECTION_\nFodboldspiller\n_START_PARAGRAPH_\nSvend Erik Christensen startede sin karriere i Nyborg Gymnastik- og Idr\xc3\xa6tsforening, hvor han ogs\xc3\xa5 havde spillet som ungdomsspiller. Han fik debut for klubben i 3. division som 19-\xc3\xa5rig._NEWLINE_Han spillede i Nyborg G&I frem til 1971, hvor han skiftede til N\xc3\xa6stved IF. Her spillede han frem til 1982, hvor det i alt blev til 220 kampe for klubben.\n_START_SECTION_\nFodbolddommer\n_START_PARAGRAPH_\nEfter karrierestoppet som fodboldspiller startede Christensen som fodbolddommer og blev i 1991 udn\xc3\xa6vnt til FIFA-dommer. I UEFA Cup 1993-94 blev han udn\xc3\xa6vnt til reservedommer i finalen mellem Inter Milan og SV Austria Salzburg._NEWLINE_Han d\xc3\xb8mte i Superligaen fra den blev oprettet i 1991 til 1997, hvor det i alt blev til 91 kampe i Superligaen. Hans debutkamp i Superligaen var den 16. marts 1991 i kampen mellem AGF og Br\xc3\xb8ndby IF, der endte 1-2. Han stoppede som dommer i 1997 da han faldt for aldersgr\xc3\xa6nsen for dommere.'